Norge


 * Kongeriket Norge** ([|nynorsk]: //Kongeriket Noreg//) er et skandinavisk land vest på den [|skandinaviske halvøy]. Til lands grenser Norge mot [|Sverige], [|Finland] og [|Russland] i øst. Landet er langt og smalt, og kysten strekker seg langs [|Nordatlanteren] med havområder som [|Skagerrak], [|Nordsjøen], [|Norskehavet] og [|Barentshavet], hvor også Norges kjente [|fjorder] befinner seg. Øya [|Jan Mayen] i nordvest er administrert som en del av hovedlandet og grenser til havs mot [|islandsk] farvann. Øygruppen [|Svalbard] er under norsk suverenitet med de begrensninger [|Svalbardtraktaten] setter, men er i likhet med [|Jan Mayen] en del av kongeriket. [|Bouvetøya] i [|Sydatlanteren] er derimot et norsk [|biland]. Norge gjør også krav på [|Peter 1.s øy] i det sørlige [|Stillehavet] og territoriet [|Dronning Maud Land] i [|Antarktis], men begge disse omfattes av [|Antarktis-traktaten], som legger territoriale krav i [|Antarktis] på is. På grunn av uenighet om [|delelinjen] mellom norsk og russisk [|territorialfarvann] i [|Barentshavet], finnes det et område som inntil videre blir administrert av begge statene, den såkalte [|Gråsonen].